b"\n_START_ARTICLE_\nJette \xc3\x98. Jeppesen\n_START_PARAGRAPH_\nJette \xc3\x98rnb\xc3\xb8l Jeppesen (f\xc3\xb8dt Bjergby 14. marts 1964 i Hj\xc3\xb8rring) er en dansk spydkaster, der i 1990'erne var den suver\xc3\xa6nt bedste danske kvinde i disciplinen. Hun vandt DM i spydkast hvert \xc3\xa5r i perioden 1988-1999 og satte flere danske rekorder i kastediscipliner. Hun har s\xc3\xa5ledes rekorden p\xc3\xa5 64,90 m for spydkast fra f\xc3\xb8r 1999, hvor designet af spyddene blev \xc3\xa6ndret, og rekorden er s\xc3\xa5ledes ikke sammenlignelig med den nuv\xc3\xa6rende danske rekord sat af Christina Scherwin med 64,81 m. Jette \xc3\x98. Jeppesen satte endvidere danske rekorder i kastetrekamp og -firkamp._NEWLINE_Jeppesen stillede oprindeligt op for IF Sparta, inden hun fra 1988 stillede op for Randers Freja. Nogle \xc3\xa5r senere, i 1993 skiftede hun til Aarhus 1900, som hun har repr\xc3\xa6senteret.\n_START_SECTION_\nLandskampe\n_START_PARAGRAPH_\nHun har deltaget p\xc3\xa5 det danske atletiklandshold ved Europa-cuppen i 1./2. division i perioden 1993-1999 og tre gange vundet spydkastkonkurrencen. Det var i s\xc3\xa5dan en konkurrence, hun i 1994 satte sin danske rekord p\xc3\xa5 64,90 m."